ai4bharat/Pralekha huggingface dataset:
വിദ്യാഭ്യാസ മന്ത്രാലയം
സെക്കൻഡറി തല വിദ്യാർത്ഥികൾക്കായുള്ള 8 ആഴ്ച കാലത്തെ ബദൽ അക്കാദമിക് കലണ്ടർ കേന്ദ്ര വിദ്യാഭ്യാസ മന്ത്രി പുറത്തിറക്കി
(കോവിഡ് മഹാമാരിയെ തുടർന്ന് വീടുകളിൽ കഴിയുന്ന വിദ്യാർഥികളുടെ സമയം ഫലപ്രദമായി ഉപയോഗിക്കുന്നത് ലക്ഷ്യമിട്ട്, വിദ്യാർഥികൾ, മാതാപിതാക്കൾ, അധ്യാപകർ എന്നിവർക്കായുള്ള ബദൽ അക്കാദമി കലണ്ടർ എൻസിഇആർടി വികസിപ്പിച്ചിരുന്നു. ഒന്നു മുതൽ പന്ത്രണ്ട് വരെയുള്ള ക്ലാസുകളിലേക്കുള്ള കലണ്ടർ ആണ് കേന്ദ്ര വിദ്യാഭ്യാസ മന്ത്രാലയത്തിന്റെ നിരീക്ഷണത്തിന് കീഴിൽ രൂപപ്പെടുത്തിയത്. സെക്കൻഡറി-ഹയർസെക്കൻഡറി തലങ്ങളിലെക്കുള്ള ആദ്യ നാല് ആഴ്ചകളിലെ കലണ്ടർ കേന്ദ്ര വിദ്യാഭ്യാസ മന്ത്രി പുറത്തിറക്കിയിരുന്നു. സെക്കൻഡറി തലത്തിലേക്കുള്ള അടുത്ത 8 ആഴ്ചകളിലെ ബദൽ അക്കാദമിക് കലണ്ടർ കേന്ദ്ര വിദ്യാഭ്യാസ മന്ത്രി ശ്രീ രമേഷ് പൊക്രിയാൽ നിഷാങ്ക് ഇന്ന് വെര്ച്വലായി പുറത്തിറക്കി.
വ്യത്യസ്ത സാങ്കേതികവിദ്യകൾ സമൂഹമാധ്യമങ്ങൾ എന്നിവ ഫലപ്രദമായി ഉപയോഗിച്ച്, അധ്യയനം രസാവഹം ആക്കുന്നതിനായി അധ്യാപകർക്കുള്ള നിർദ്ദേശങ്ങൾ പുതിയ കലണ്ടറിൽ ഉൾപ്പെടുത്തിയിട്ടുണ്ടെന്ന് കേന്ദ്രമന്ത്രി ചടങ്ങിൽ അഭിപ്രായപ്പെട്ടു. ഇവ പഠിതാക്കൾക്കും മാതാപിതാക്കൾക്കും അധ്യാപകർക്കും വീട്ടിലിരുന്ന് തന്നെ ഉപയോഗപ്പെടുത്താവുന്നതാണ്. ഇന്റർനെറ്റ് , സമൂഹമാധ്യമങ്ങൾ എന്നിവ ലഭ്യമല്ലാത്ത വിദ്യാർഥികൾ, മാതാപിതാക്കൾ എന്നിവരെ എസ്എംഎസ് മുഖാന്തിരമോ ഫോൺ കോളുകളിലൂടെയോ സഹായിക്കാൻ ആവശ്യമായ നിർദ്ദേശങ്ങൾ അധ്യാപകർക്ക് നൽകുന്നുണ്ടെന്നും മന്ത്രി ചൂണ്ടിക്കാട്ടി.
ദിവ്യംഗ്യർ അടക്കമുള്ള എല്ലാ വിഭാഗം കുട്ടികളുടെയും ആവശ്യങ്ങൾക്ക് പരിഹാരം കാണാൻ പുതിയ കലണ്ടറിനു സാധിക്കും. കൂടാതെ ഓഡിയോ ബുക്കുകൾ, റേഡിയോ പരിപാടികൾ, വീഡിയോ പരിപാടികൾ എന്നിവയിലേക്കുള്ള ലിങ്കും ഉൾപ്പെടുത്തും. പാഠപുസ്തകങ്ങളിലെ അധ്യായങ്ങൾക്ക് അനുസരിച്ച് ഓരോ ആഴ്ചയിലേക്കുമുള്ള പഠന ലക്ഷ്യങ്ങൾ കലണ്ടറിൽ ഉൾപ്പെടുത്തിയിട്ടുണ്ട്.
അനുഭവങ്ങളിലൂടെ പുതിയ വിദ്യകൾ പഠിക്കാൻ വിദ്യാർഥികൾക്ക് അവസരം ഒരുക്കുന്നതിന്റെ ഭാഗമായി കലാപഠനം, കായിക പരിശീലനം, യോഗ എന്നിവയ്ക്കും കലണ്ടറിൽ ഇടം നൽകിയിട്ടുണ്ട്. കൂടാതെ ഓരോ അധ്യായത്തിനും അനുസരിച്ച് ePathshala, NROER, ഭാരത സർക്കാരിന്റെ DIKSHA പോർട്ടൽ എന്നിവയിലേക്കുള്ള ലിങ്കുകളും കലണ്ടറിൽ ലഭ്യമാക്കിയിട്ടുണ്ട്.
സ്വയംപ്രഭ ടിവി ചാനൽ , പ്ലേസ്റ്റോറിൽ നിന്ന് ഡൗൺലോഡ് ചെയ്യാവുന്ന കിഷോർ മഞ്ച് മൊബൈൽ ആപ്ലിക്കേഷൻ, എൻസിഇആർടി ഓഫീഷ്യൽ യൂട്യൂബ് ചാനൽ ലൈവ് എന്നിവ വഴി വിദ്യാർഥികളുമായി തൽസമയം ഉള്ള ആശയവിനിമയത്തിന് എൻസിഇആർടി നേരത്തെ തന്നെ തുടക്കം കുറിച്ചിരുന്നു. സെക്കൻഡറി തലത്തിലെ വിദ്യാർത്ഥികൾക്കായുള്ള എട്ടാഴ്ചത്തെ കലണ്ടർ എൻസിഇആർടി വെബ്സൈറ്റിൽ ലഭ്യമാക്കിയിട്ടുണ്ട്.
പ്രത്യേക സേവനങ്ങളും ഫീച്ചറുകളും
പോസ്റ്റൽ സർവീസസ് ഡയക്ടറായി അലക്സിൻ ജോർജ് ചുമതലയേറ്റു
കേരള തപാൽ സർക്കിളിന്റെ ഡയറക്ടർ പോസ്റ്റൽ സർവീസസ്  ആയി ശ്രീ. അലക്സിൻ ജോർജ്  ചുമതലയേറ്റു. 2013 സിവിൽ സർവീസ് ബാച്ച് ഉദ്യോഗസ്ഥൻ ആണ്. 10 വർഷം നീണ്ട ഔദ്യോഗിക ജീവിതത്തിൽ തപാൽ വകുപ്പ് ഇന്റർനാഷണൽ റിലേഷൻസ് എഡിജി
, സീനിയർ സൂപ്രണ്ട് കോയമ്പത്തൂർ, കോട്ടയം, എറണാകുളം എന്നീ സ്ഥാനങ്ങൾ വഹിച്ചിട്ടുണ്ട്. ചങ്ങനാശ്ശേരി സ്വദേശിയാണ്.
-ND-
(Visitor Counter : 30
രാഷ്ട്രപതിയുടെ കാര്യാലയം
ഗവര്ണര് നിയമനം
ഹിമാചല് പ്രദേശ് ഗവര്ണര് ആചാര്യ ദേവവ്രതിനെ ഗുജറാത്ത് ഗവര്ണറായി രാഷ്ട്രപതി ശ്രീ. രാം നാഥ്കോവിന്ദ് മാറ്റിനിയമിച്ചു. ശ്രീ. കല്രാജ് മിശ്രയെ ഹിമാചല് പ്രദേശ് ഗവര്ണറായി നിയമിച്ച്കൊണ്ടുള്ള വിജ്ഞാപനവുംരാഷ്ട്രപതി ഭവന് പുറപ്പെടുവിച്ചു.
(ND/MRD
പ്രത്യേക സേവനങ്ങളും ഫീച്ചറുകളും
ബഹിരാകാശ സംവിധാനങ്ങൾ നിർമ്മിക്കുന്നതിനുള്ള മുൻഗണനാ കേന്ദ്രമായി ഇന്ത്യ: ഐഎസ്ആർഒ ചെയർമാൻ എസ് സോമനാഥ്
ബഹിരാകാശ മേഖലയുടെ വളർച്ചയ്ക്ക് അനുകൂലമായ നിയന്ത്രണ സംവിധാനവും ആവാസവ്യവസ്ഥയും സൃഷ്ടിക്കാൻ ബഹിരാകാശ മേഖല തുറന്നു കൊടുത്തിട്ടുണ്ടെന്ന് ഐഎസ്ആർഒ ചെയർമാൻ എസ് സോമനാഥ് പറഞ്ഞു. തിരുവനന്തപുരത്തെ വലിയമല എൽപിഎസ്സിയിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജിയുടെ  പത്താമത് ബിരുദദാന ചടങ്ങിൽ സംസാരിക്കുകയായിരുന്നു അദ്ദേഹം. . ആഗോള വിപണിയിൽ ബഹിരാകാശ സംവിധാനങ്ങൾ നിർമ്മിക്കുന്നതിനുള്ള മുൻഗണനാ കേന്ദ്രമെന്ന നിലയിൽ ഇന്ത്യയിലേക്ക് സാങ്കേതികവിദ്യകൾ പുറത്തുനിന്നും വരുന്നുണ്ടെന്ന് സോമനാഥ് ചൂണ്ടിക്കാട്ടി.
ഐഎസ്ആർഒയ്ക്ക് മാനവ വിഭവശേഷി നൽകുകയെന്ന കാഴ്ചപ്പാടോടെ ആരംഭിച്ച ഐഐഎസ്ടി ഇന്ന് രാജ്യത്തിന്റെ ബഹിരാകാശ പരിസ്ഥിതി വ്യവസ്ഥയിൽ പുതിയ പങ്ക് വഹിക്കുകയാണെന്നും അത്യാധുനിക സാങ്കേതികവിദ്യകളിൽ ഗവേഷണം നടത്തുകയും അത് വ്യവസായത്തിലേക്ക് മാറ്റുകയും ചെയ്യുന്നുവെന്ന് ശ്രീ സോമനാഥ് പറഞ്ഞു. ബഹിരാകാശ ശാസ്ത്രത്തിനും ഗവേഷണത്തിനും കൂടുതൽ മുൻഗണന നൽകുന്നതിനാൽ, വിവിധ മേഖലകളിലെ ഗവേഷണത്തിന് കൂടുതൽ ശക്തമായി സംഭാവന നൽകാനും കൂടുതൽ നൂതനമായ പദ്ധതികൾ ആവിഷ്കരിക്കാനും IIST-ന് കഴിയുമെന്ന് അദ്ദേഹം പറഞ്ഞു.
ചടങ്ങിൽ ഐഐഎസ്ടി ചാൻസലർ ഡോ. ബിഎൻ സുരേഷ് അധ്യക്ഷത വഹിച്ച ചടങ്ങിൽ ഐഎസ്ആർഒ മുൻ ചെയർമാനും ബഹിരാകാശ വകുപ്പ് സെക്രട്ടറിയുമായ ഡോ. ജി മാധവൻ നായർ ബിരുദദാന പ്രസംഗം നടത്തി. എൽപിഎസ്സി ഡയറക്ടർ ഡോ.വി.നാരായണൻ വിശിഷ്ടാതിഥിയായിരുന്നു. 2021-2022 വർഷത്തേക്കുള്ള IIST യുടെ പ്രവർത്തനങ്ങളെക്കുറിച്ചുള്ള റിപ്പോർട്ട് IIST ഡയറക്ടറും ബോർഡ് ഓഫ് മാനേജ്മന്റ് ചെയർമാനുമായ ഡോ. എസ് ഉണ്ണികൃഷ്ണൻ നായർ അവതരിപ്പിച്ചു.
മൊത്തം 271 ബിരുദങ്ങൾ നൽകിയതിൽ 112 ബിടെക് ബിരുദങ്ങളും ഉൾപ്പെടുന്നു.
--ND--
(Visitor Counter : 151
പ്രധാനമന്ത്രിയുടെ ഓഫീസ്
പാർലമെന്റിന്റെ ഇരുസഭകളിലുമുള്ള രാഷ്ട്രപതിയുടെ പ്രസംഗം പ്രധാനമന്ത്രി ഉയർത്തിക്കാട്ടി
പാർലമെന്റിന്റെ ഇരുസഭകളിലുമുള്ള രാഷ്ട്രപതി ശ്രീമതി ദ്രൗപതി മുർമു നടത്തിയ പ്രസംഗം പ്രധാനമന്ത്രി ശ്രീ നരേന്ദ്ര മോദി എടുത്തുപറഞ്ഞു. പ്രധാനമന്ത്രി ട്വീറ്റ് ചെയ്തു; “രാഷ്ട്രപതി ജി പാർലമെന്റിന്റെ ഇരുസഭകളിലേക്കും നടത്തിയ പ്രസംഗം വിവിധ മേഖലകളിൽ സംഭവിക്കുന്ന രൂപാന്തരങ്ങളുടെ ആഴത്തിലുള്ള ചിത്രം നൽകിക്കൊണ്ട് വിശാലമായ വിഷയങ്ങൾ ഉൾക്കൊള്ളുന്നു. സാധാരണ പൗരന്മാരെ എങ്ങനെ ശാക്തീകരിക്കുകയും 'ജീവിതം സുഗമമാക്കുകയും' ചെയ്തുവെന്ന് അവർ എടുത്തുപറഞ്ഞു. "
രാജ്യരക്ഷാ മന്ത്രാലയം
സമുദ്ര സുരക്ഷാ,സൈബർകുറ്റകൃത്യങ്ങൾ, ഭീകരവാദം തുടങ്ങിയ വെല്ലുവിളികളെ അടിയന്തരമായി നേരിടേണ്ടതുണ്ടെന്ന് പ്രതിരോധമന്ത്രി രാജ്നാഥ് സിംഗ്
വിയറ്റ്നാമിലെ ഹാനോയിൽ 2020 ഡിസംബർ 10ന് സംഘടിപ്പിച്ച പതിനാലാമത് ആസിയാൻ പ്രതിരോധമന്ത്രിമാരുടെ യോഗം, ADMM PLUS ൽ ഓൺലൈനിലൂടെ പ്രതിരോധമന്ത്രി രാജ്നാഥ് സിംഗ് പങ്കെടുത്തു. ADMM PLUS കൂട്ടായ്മയുടെ പത്താം വാർഷികം ആണ് ഇത്.
(10 ആസിയാൻ രാജ്യങ്ങളിലേയും 8 പങ്കാളി രാഷ്ട്രങ്ങളിലേയും പ്രതിരോധ മന്ത്രിമാരുടെ വാർഷിക കൂട്ടായ്മയാണ് എഡിഎംഎം പ്ലസ്.
ഏഷ്യൻ ഭൂഖണ്ഡത്തിൽ വിവിധ രാഷ്ട്രങ്ങളെ പങ്കെടുപ്പിച്ചുകൊണ്ടുള്ളതും സഹകരണ അടിസ്ഥാനത്തിൽ ഉള്ളതുമായ ഒരു സുരക്ഷാ ക്രമം രൂപീകരിക്കുന്നതിനു ആവശ്യമായ ചർച്ചകളും നടപടികളും ആസിയാന്റെ നേതൃത്വത്തിൽ സംഘടിപ്പിക്കേണ്ടതിന്റെ ആവശ്യകത അദ്ദേഹം എടുത്തു പറഞ്ഞു.
സമുദ്ര സുരക്ഷാ,മനുഷ്യാവകാശ സംരക്ഷണം,ദുരിതാശ്വാസ പ്രവർത്തനങ്ങൾ,ഭീകരവാദ വിരുദ്ധ പ്രവർത്തനങ്ങൾ, സമാധാന സംരക്ഷണ നടപടികൾ തുടങ്ങിയ വിഷയങ്ങളിൽ മികച്ച മാതൃകകൾ പങ്കുവെക്കുന്ന പ്രത്യേക വിദഗ്ധ കർമ്മ സമിതികളുടെ നേട്ടത്തെ അദ്ദേഹം അഭിനന്ദിച്ചു
ADMM പ്ലസ് യോഗത്തിൽ പ്രാദേശിക അന്താരാഷ്ട്ര സുരക്ഷാ സാഹചര്യം സംബന്ധിച്ച പ്രത്യേക ചർച്ചയെ അദ്ദേഹം അഭിസംബോധന ചെയ്യുകയും വിഷയത്തിലെ ഇന്ത്യയുടെ നിലപാട് വ്യക്തമാക്കുകയും ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി മാ ചന്ദ്രഘണ്ടയെ വണങ്ങി
നവരാത്രിയിൽ ദുർഗാ മാതാവിന്റെ മൂന്നാമത്തെ രൂപമായ ചന്ദ്രഘണ്ടാ ദേവിയെ പ്രധാനമന്ത്രി ശ്രീ നരേന്ദ്ര മോദി പ്രാർത്ഥിച്ചു.
ദേവിയുടെ സ്തുതികളും ശ്രീ മോദി പങ്കുവെച്ചു.
പ്രധാനമന്ത്രി ട്വീറ്റ് ചെയ്തു :
"ഇന്ന് നവരാത്രിയിലെ ദുർഗ്ഗ മാതാവിന്റെ മൂന്നാമത്തെ രൂപമായ ചന്ദ്രഘണ്ടാ ദേവിയുടെ ആരാധനാ ദിനമാണ്. അവളുടെ അനന്തമായ കൃപയാൽ എല്ലാവരുടെയും ജീവിതം വീര്യവും വിനയവും കൊണ്ട് അലങ്കരിക്കപ്പെടട്ടെയെന്ന് പ്രാർത്ഥിക്കുന്നു...."
പ്രധാനമന്ത്രിയുടെ ഓഫീസ്
മെമന്റോ ലേലത്തിൽ പങ്കെടുക്കാൻ പ്രധാനമന്ത്രി പൗരന്മാരോട് ആഹ്വാനം ചെയ്തു
സമ്മാനങ്ങളുടെയും മെമന്റോകളുടെയും ലേലത്തിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി പൗരന്മാരോട് ആഹ്വാനം ചെയ്തു. ഇതിന്റെ വരുമാനം നമാമി ഗംഗെ സംരംഭത്തിലേക്ക് പോകുമെന്ന് അദ്ദേഹം പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
"കാലങ്ങളായി എനിക്ക് ലഭിച്ച നിരവധി സമ്മാനങ്ങളും മെമന്റോകളും ലേലം ചെയ്യപ്പെടുകയാണ് . ഇതിൽ നമ്മുടെ ഒളിമ്പിക്സ് താരങ്ങൾ നൽകിയ പ്രത്യേക മെമെന്റോകളും ഉൾപ്പെടുന്നു. ലേലത്തിൽ പങ്കെടുക്കുക. വരുമാനം നമാമി ഗംഗെ സംരംഭത്തിലേക്ക് പോകും."
(
മന്ത്രിസഭ
മാതൃകാ കുടിയായ്മ നിയമത്തിന് കേന്ദ്ര മന്ത്രിസഭ അംഗീകാരം നൽകി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം മാതൃകാ കുടിയായ്മ നിയമത്തിന് അംഗീകാരം നൽകി. എല്ലാ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ഇത് അയച്ചു കൊടുക്കും. ഇതിന്റെ അടിസ്ഥാനത്തിൽ നിലവിലുള്ള കുടിയായ്മ നിയമങ്ങൾ ഉചിതമായ രീതിയിൽ ഭേദഗതി ചെയ്യുകയോ പുതിയ നിയമനിർമ്മാണം നടത്തുകയോ ആകാം
രാജ്യത്തുടനീളമുള്ള വാടക ഭവനങ്ങളുമായി ബന്ധപ്പെട്ട നിയമപരമായ ചട്ടക്കൂട് മാറ്റാൻ ഇത് സഹായിക്കും, ഇത് അതിന്റെ മൊത്തത്തിലുള്ള വളർച്ചയ്ക്കും സഹായകമാകും.
രാജ്യത്ത് ഊർജ്ജസ്വലവും സുസ്ഥിരവും സമഗ്രവുമായ വാടക ഭവന വിപണി സൃഷ്ടിക്കുകയാണ് മാതൃകാ നിയമത്തിന്റെ ലക്ഷ്യം. . എല്ലാ വരുമാനക്കാർക്കും മതിയായ വാടക ഭവനങ്ങളുടെ ശേഖരം സൃഷ്ടിക്കുന്നതിനും അതുവഴി ഭവനരഹിതരുടെ പ്രശ്നം പരിഹരിക്കുന്നതിനും ഇത് സഹായിക്കും. ഭവന നിർമ്മാണത്തെ ഔപചാരിക വിപണിയിലേക്ക് ക്രമേണ മാറ്റുന്നതിലൂടെ, വാടകയ്ക്ക് നൽകുന്ന സ്ഥാപനങ്ങളെ സ്ഥാപനവൽക്കരിക്കാൻ മാതൃകാ കുടിയായ്മ നിയമം സഹായിക്കും.
വാടക ഭവന ആവശ്യങ്ങൾക്കായി ഒഴിഞ്ഞ വീടുകൾ തുറന്നു കൊടുക്കുന്നതിന് ഈ മാതൃകാ നിയമം സഹായിക്കും. വൻതോതിലുള്ള ഭവന ക്ഷാമം പരിഹരിക്കുന്നതിനുള്ള ഒരു ബിസിനസ് മാതൃകയായി വാടക ഭവനങ്ങളിൽ സ്വകാര്യ പങ്കാളിത്തത്തിന് ഇത് ഒരു ഉത്തേജനം നൽകുമെന്ന് പ്രതീക്ഷിക്കുന്നു.
ഊര്ജ്ജ മന്ത്രാലയം
2018-19 ലെ പവ്വര് ഗ്രിഡ് കോര്പ്പറേഷന്റെ മൂലധന ചെലവ് 25,000 കോടി രൂപയായി
 നടപ്പ് സാമ്പത്തിക വര്ഷത്തെ മൂലധന ചെലവ് 25,000 കോടി രൂപയായിരിക്കും. ഇത് സംബന്ധിച്ച ധാരണാപത്രം കേന്ദ്ര ഊര്ജ്ജ മന്ത്രാലയവുമായി പവ്വര് ഗ്രിഡ് ഒപ്പ് വച്ചു.
2018 മാര്ച്ച് 31 ലെ കണക്ക് പ്രകാരം 148,800 സര്ക്യൂട്ട് കിലോമീറ്റര് പ്രസരണ ലൈനുകളും, 322,000 മെഗാവാട്ട് ആമ്പിയര് ശേഷിയുള്ള 236 ഇ.എച്ച്.വി. സബ് സ്റ്റേഷനുകളും കമ്പനി സ്വന്തമായി പ്രവര്ത്തിപ്പിച്ച് വരുന്നു. ഈ ബ്രഹത്തായ പ്രസരണ ശൃംഖലയുടെ ലഭ്യത സ്ഥിരമായി 99.5 ശതമാനം എന്ന നിരക്കില് നിലനിറുത്തി പോരുകയാണ്.
ND/MRD
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
സ്പീഡ് പോസ്റ്റിലൂടെയുള്ള മരുന്ന് വിതരണത്തിന് ഉയർന്ന പരിഗണന ഉറപ്പാക്കണമെന്ന് കേന്ദ്രമന്ത്രി രവിശങ്കർ പ്രസാദ് പോസ്റ്റൽ വകുപ്പ് സെക്രട്ടറിക്ക് നിർദേശം നൽകി
ന്യൂഡൽഹി, 13 ഏപ്രിൽ 2020
(ലോക് ഡൗൺ കാലയളവിൽ സ്പീഡ് പോസ്റ്റിലൂടെയുള്ള മരുന്ന് വിതരണത്തിന് ഉയർന്ന പരിഗണന ഉറപ്പാക്കണമെന്ന് കേന്ദ്രമന്ത്രി ശ്രീ രവിശങ്കർ പ്രസാദ്, പോസ്റ്റൽ വകുപ്പ് സെക്രട്ടറിക്ക് നിർദേശം നൽകി. രാജ്യത്ത്, മരുന്നുകൾ അയയ്ക്കുന്നതിനോ, സ്വീകരിക്കുന്നതിനോ ആർക്കും ബുദ്ധിമുട്ടുകൾ ഉണ്ടാവരുതെന്നും, ഇതിനായി പോസ്റ്റൽ ജീവനക്കാരെല്ലാം സജ്ജമാകേണ്ടതുണ്ടെന്നും അദ്ദേഹം ട്വിറ്ററിൽ കുറിച്ചു .
പ്രധാനമന്ത്രിയുടെ ഓഫീസ്
ശാസ്ത്രം, സാങ്കേതികവിദ്യ, വ്യവസായം എന്നീ മേഖലകളില് മൂല്യ ഉല്പാദനം ശക്തിപ്പെടുത്താന് പ്രധാനമന്ത്രി ശാസ്ത്ര സമൂഹത്തോട് അഭ്യര്ത്ഥിച്ചു
ശാസ്ത്രത്തിന്റെ മൂല്യ ഉല്പാദന ചക്രത്തെ , വലിയ സൃഷ്ടികള്ക്കായി ഉപയോഗപ്പെടുത്തുന്നത് പ്രോത്സാഹിപ്പിക്കാന് പ്രധാനമന്ത്രി ശ്രീ നരേന്ദ്ര മോദി ഇന്ന് ശാസ്ത്ര സമൂഹത്തോട് അഭ്യര്ത്ഥിച്ചു. നാഷണല് മെട്രോളജി കോണ്ക്ലേവ്് -2021 ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. നാഷണല് അറ്റോമിക് ടൈംസ്കെയില്, ഭാരതീയ നിര്ദേശക് ദ്രവ്യ, എന്നിവ അദ്ദേഹം രാഷ്ട്രത്തിന് സമര്പ്പിച്ചു. ദേശീയ പരിസ്ഥിതി സ്റ്റാന്ഡേര്ഡ് ലബോറട്ടറിയുടെ ശിലാസ്ഥാപനം ഇന്ന് വീഡിയോ കോണ്ഫറന്സിലൂടെ അദ്ദേഹം നിര്വഹിച്ചു. ശാസ്ത്രത്തെ പ്രോത്സാഹിപ്പിക്കുന്നതിലൂടെ മാത്രമേ ഏതൊരു രാജ്യവും പുരോഗതി കൈവരിച്ചിട്ടുള്ളൂ എന്ന് ചരിത്രത്തില്നിന്ന് വ്യക്തമാണെന്ന് അദ്ദേഹം പറഞ്ഞു. ശാസ്ത്രം, സാങ്കേതികവിദ്യ, വ്യവസായം എന്നിവയുടെ മൂല്യ ഉല്പാദന ചക്രം അദ്ദേഹം വിശദീകരിച്ചു. ഒരു ശാസ്ത്രീയ കണ്ടുപിടുത്തം, ഒരു സാങ്കേതിക വിദ്യ രൂപീകരിക്കുമെന്നും സാങ്കേതികവിദ്യ വ്യവസായ വികസനത്തിന് സഹായിക്കുമെന്നും പ്രധാനമന്ത്രി വിശദമാക്കി. ഈ ചക്രം നമ്മെ പുതിയ സാധ്യതകളിലേക്ക് നയിക്കും. സി.എസ്.ഐ.ആര് -എന്.പി എല്ലിന് ഇതില് പ്രധാന പങ്കുണ്ട്. ശാസ്ത്രത്തിന്റെ മൂല്യ ഉല്പ്പാദന ചക്രത്തെ ബഹുജന ഉപയോഗത്തിലേക്ക് അഭിവൃദ്ധിപ്പെടുത്തേണ്ടത്, രാജ്യം സ്വയംപര്യാപ്തത എന്ന ലക്ഷ്യം സാക്ഷാത്കരിക്കുന്നതിന് ശ്രമിക്കുന്ന, ഇന്നത്തെ ലോകത്ത് വളരെ പ്രധാനപ്പെട്ടതാണ് എന്നും പ്രധാനമന്ത്രി പറഞ്ഞു.
സാംസ്കാരിക മന്ത്രാലയം
സംഗീത നാടക അക്കാദമി ,ലളിതകലാ അക്കാദമി അവാർഡുകൾ ഏപ്രിൽ 9 ന് വൈസ് പ്രസിഡന്റ് സമ്മാനിക്കും.
(ന്യൂ ഡൽഹി : ഏപ്രിൽ 08 .2022
ഉപരാഷ്ട്രപതി ശ്രീ എം. വെങ്കയ്യ നായിഡു 2018-ലെ സംഗീത നാടക അക്കാദമി ഫെല്ലോഷിപ്പും സംഗീത നാടക അവാർഡുകളും 44 പ്രമുഖ കലാകാരന്മാർക്കും , 2021 ലെ ലളിതകലാ അക്കാദമിയുടെ 3 ഫെലോകൾക്കും 20 ദേശീയ അവാർഡുജേതാക്കൾക്കും , 2022 ഏപ്രിൽ 9 ന് രാവിലെ 11 മണിക്ക് ന്യൂഡൽഹിയിലെ വിജ്ഞാന് ഭവനിൽ നടക്കുന്ന സംയുക്ത ചടങ്ങിൽ വെച്ച് സമ്മാനിക്കും.
ശ്രീ സക്കീർ ഹുസൈൻ, ശ്രീ ജതിൻ ഗോസ്വാമി, ഡോ. സോണാൽ മാൻസിങ്, ശ്രീ തിരുവിടൈമരുദൂർ കുപ്പയ്യ കല്യാണസുന്ദരം എന്നിങ്ങനെ രംഗ കലാ മേഖലയിലെ മികച്ച സംഭാവനകൾക്ക് സംഗീത നാടക അക്കാദമി 2018-ൽ നാല് ഫെലോമാരെ തിരഞ്ഞെടുത്തിരുന്നു .ശ്രീ ഹിമ്മത്ത് ഷാ, ശ്രീ ജ്യോതി ഭട്ട്, ശ്രീ ശ്യാം ശർമ്മ എന്നീ മൂന്ന് മികച്ച കലാകാരന്മാർക്കാണ് ലളിതകലാ അക്കാദമിയുടെ ഫെലോഷിപ്പ് ലഭിച്ചത്
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 135.25 കോടി പിന്നിട്ടു
(ന്യൂ ഡൽഹി: ഡിസംബർ 16, 2021
കഴിഞ്ഞ 24 മണിക്കൂറിൽ 60,12,425 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 135.25 കോടി  കടന്നു. 1,41,93,269 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 7,948 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,41,54,879 ആയി. ദേശീയ രോഗമുക്തി നിരക്ക് 98.38% - 2020 മാർച്ച് മുതൽ ഏറ്റവും ഉയർന്ന നിരക്ക്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 49 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 7,974 പേർക്കാണ്. നിലവിൽ രാജ്യത്ത് ചികിത്സയിലുള്ളത് 87,245 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.25 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,16,011 പരിശോധനകൾ നടത്തി. ആകെ 66.02 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.64 ശതമാനമാണ് – 32 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.57 ശതമാനമാണ്. കഴിഞ്ഞ 73 ദിവസമായി ഇത് 2 ശതമാനത്തിൽ താഴെയും, 108 ദിവസമായി 3 ശതമാനത്തിൽ താഴെയുമാണ്.
ധനകാര്യ മന്ത്രാലയം
2021-22 സാമ്പത്തിക വർഷത്തിൽ ഇതുവരെ 65 ലക്ഷത്തിൽ അധികം പേർ അടൽ പെൻഷൻ യോജനയുടെ ഭാഗമായി
ന്യൂ ഡൽഹി: ജനുവരി 5, 2021
ആറര വർഷങ്ങൾ പൂർത്തിയാക്കുന്ന അടൽ പെൻഷൻ യോജനയിൽ  ഇതുവരെ 3.68 കോടി പേർ ചേർന്നിട്ടുണ്ട്. ഈ സാമ്പത്തിക വർഷത്തിൽ 65 ലക്ഷത്തിൽ അധികം പേർ പദ്ധതിയുടെ ഭാഗമായി. പദ്ധതി ആരംഭിച്ചത് മുതൽ, ഇതേ കാലയളവിലെ ഏറ്റവും ഉയർന്ന നിരക്കാണ് ഇത്. ഇതിൽ പുരുഷ-സ്ത്രീ അനുപാതം 56:44 -വും, നിലവിലെ അസറ്റ് അണ്ടർ മാനേജ്മെന്റ് 20,000 കോടി രൂപയും ആണ്.
PFRDA-യുടെ കീഴിലുള്ള പദ്ധതിയുടെ ലക്ഷ്യം വാർദ്ധക്യത്തിൽ വരുമാന സുരക്ഷ ഉറപ്പാക്കുക എന്നതാണ്, പ്രത്യേകിച്ച് അസംഘടിത മേഖലകളിൽ ജോലി ചെയ്യുന്ന പൗരന്മാർക്ക്.
ബാങ്ക് അക്കൗണ്ടുള്ള 18 മുതൽ 40 വയസ്സ് പ്രായമുള്ള ഏതൊരു ഇന്ത്യൻ പൗരനും പദ്ധതിയുടെ ഭാഗമാകാൻ അവസരം ഉണ്ട്. 60 വയസ്സ് പൂർത്തിയാകുന്ന സമയം മുതൽ, 1000 മുതൽ 5000 രൂപ വരെ പെൻഷൻ ഉറപ്പായും ലഭിക്കും. പദ്ധതിയിൽ ചേർന്ന ആളിന്റെ മരണ ശേഷം ഭാര്യ/ഭർത്താവ് എന്നിവർക്ക് ജീവിതകാലം
മുഴുവൻ പെൻഷൻ ലഭിക്കും. പദ്ധതിയിൽ ചേർന്ന ആളും അയാളുടെ ഭാര്യ/ഭർത്താവ് എന്നിവരും മരണപ്പെടുകയാണെങ്കിൽ, മുഴുവൻ പെൻഷൻ തുകയും നോമിനിക്ക് ലഭിക്കും.
RRTN
(Visitor Counter : 150
ധനകാര്യ മന്ത്രാലയം
28 കോടിയുടെ ജി.എസ്.ടി വെട്ടിപ്പ്; ഡല്ഹിയില് അച്ഛനും മകനും അറസ്റ്റില്
ചെമ്പു വ്യവസായവുമായി ബന്ധപ്പെട്ട് വ്യാജ ഇന്പുട്ട് ക്രെഡിറ്റ് ഇന്വോയിസുകള് നിര്മ്മിച്ച് ഏകദേശം 28 കോടി രൂപയുടെ നികുതി വെട്ടിപ്പ് നടത്തിയ കേസില് ശഹ്ദാര സ്വദേശികളായ അച്ഛനെയും മകനേയും ജി.എസ്.ടി ഡല്ഹി ഈസ്റ്റ് കമീഷണറേറ്റ് അറസ്റ്റ് ചെയ്തു. 2017 ജൂലെ ഒന്നിന് നിലവില് വന്ന ചരക്കു സേവന നിയമത്തിനു കീഴില് ഇതാദ്യമായാണ് അറസ്റ്റ് രേഖപ്പെടുത്തിയത്. ജി.എസ്.ടി ആക്ടിലെ സെക്ഷന് 69  പ്രകാരം അറസ്റ്റു ചെയ്യപ്പെട്ട ഇവരെ പട്യാല ഹൗസിലെ ചീഫ് മെട്രോപൊളിറ്റന് കോടതി 14 ദിവസത്തെ ജുഡീഷ്യല് കസ്റ്റഡിയില് റിമാന്റ് ചെയ്തു.
സി.ജി.എസ്.ടി നിയമത്തിലെ 132ാം വകുപ്പനുസരിച്ച് 5 കോടി രൂപയില് കൂടുതല് മൂല്യമുള്ള സാധനങ്ങള് വിതരണം ചെയ്യാതെ ഇന്വോയിസോ, ബില്ലോ നല്കുന്നത് ജാമ്യമില്ലാ കുറ്റമാണ്.
(AM/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി, ഒക്ടോബർ 27, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 103.53 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 13,451 പുതിയ കേസുകൾ
രോഗമുക്തി നിരക്ക് 98.19% 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 14,021 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,35,97,339 ആയി.
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.48%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,62,661 പേർ; 242 ദിവസത്തിൽ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  - 33 ദിവസമായി 2% ത്തിൽ താഴെ.
പ്രതിദിന രോഗസ്ഥിരീകരണ നിരക്ക് 1.03 ശതമാനമാണ്. കഴിഞ്ഞ 23 ദിവസമായി ഇത് 2 ശതമാനത്തിൽ താഴെയാണ്
ആകെ നടത്തിയത് 60.32 കോടി പരിശോധനകൾ
SKY
പ്രധാനമന്ത്രിയുടെ ഓഫീസ്
പ്രധാനമന്ത്രിയും ദക്ഷിണാഫ്രിക്കന് പ്രസിഡന്റുമായി ടെലിഫോണില് ചര്ച്ച നടത്തി
ദക്ഷിണാഫ്രിക്കന് പ്രസിഡന്റ് ബഹുമാനപ്പെട്ട സിറില് രാമഫോസയുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംസാരിച്ചു.
കോവിഡ്- 19 മഹാവ്യാധി ഉയര്ത്തുന്ന ആഭ്യന്തരവും മേഖലാതലത്തിലും ആഗോള തലത്തിലും ഉള്ളതുമായ വെല്ലുവിളികളെ സംബന്ധിച്ചുള്ള വീക്ഷണങ്ങള് ഇരു നേതാക്കളും പങ്കുവെച്ചു. തങ്ങളുടെ ജനതയുടെ ആരോഗ്യം സംരക്ഷിക്കുന്നതിനും കോവിഡ്- 19 നിമിത്തമുള്ള സാമ്പത്തിക പ്രത്യാഘാതം പരമാവധി കുറച്ചുകൊണ്ടുവരുന്നതിനും അതതു ഗവണ്മെന്റുകള് കൈക്കൊണ്ടുവരുന്ന നടപടികള് ഇരുവരും വിശദീകരിച്ചു.
വെല്ലുവിളി നിറഞ്ഞ ഈ നാളുകളില് ദക്ഷിണാഫ്രിക്കയ്ക്ക് ആവശ്യമായ അവശ്യമരുന്നുകള് ലഭ്യമാക്കുന്നതിനു സാധ്യമായ എല്ലാ സഹായവും പ്രധാനമന്ത്രി വാഗ്ദാനം ചെയ്തു.
മഹാവ്യാധിയെ തടുക്കാനുള്ള പ്രവര്ത്തനം വന്കരയില് ആകമാനം ഏകോപിപ്പിക്കുന്നതിനായി ആഫ്രിക്കന് യൂണിയന് അധ്യക്ഷനെന്ന നിലയില് പ്രസിഡന്റ് രാമഫോസ നടത്തിവരുന്ന പ്രതികരണാത്മകമായ പങ്കിനെ പ്രധാനമന്ത്രി അഭിനന്ദിച്ചു.
ഇന്ത്യയും ആഫ്രിക്കയുമായുള്ള നൂറ്റാണ്ടുകള് പഴക്കമുള്ള സൗഹൃദവും ജനങ്ങള് തമ്മിലുള്ള ബന്ധവും ഓര്മിപ്പിച്ച അദ്ദേഹം, വൈറസിനെതിരെ ആഫ്രിക്ക സംയുക്തമായി നടത്തിവരുന്ന ശ്രമങ്ങള്ക്ക് ഇന്ത്യയുടെ പൂര്ണ പിന്തുണ പ്രഖ്യാപിച്ചു.
(
ആരോഗ്യ, കുടുംബക്ഷേമ മന്ത്രാലയം
നാല് സംസ്ഥാനങ്ങളില് കോവിഡ് 19 വാക്സിനേഷനുള്ള ഡ്രൈ റണ് വിജയകരമായി പൂര്ത്തിയാക്കി
അസം, ആന്ധ്രാപ്രദേശ്, പഞ്ചാബ്, ഗുജറാത്ത് എന്നീ നാല് സംസ്ഥാനങ്ങളില് കോവിഡ് -19 പ്രതിരോധ കുത്തിവയ്പ്പുകള്ക്കായി കേന്ദ്ര ആരോഗ്യ-കുടുംബക്ഷേമ മന്ത്രാലയം 2020 ഡിസംബര് 28, 29 തീയതികളില് രണ്ട് ദിവസത്തെ ഡ്രൈ റണ് നടത്തി.
യൂണിവേഴ്സല് ഇമ്മ്യൂണൈസേഷന് പ്രോഗ്രാം  പുറത്തിറക്കിയതിന്റെയും രാജ്യവ്യാപകമായി മള്ട്ടിപ്പിള്-റുബെല്ല , മുതിര്ന്ന ജാപ്പനീസ് എന്സെഫലൈറ്റിസ്  കാമ്പെയ്ന് പോലുള്ള വിവിധതരം പ്രതിരോധ കുത്തിവയ്പ്പുകള് നടത്തുന്നതിന്റെയും അനുഭവത്തിന്റെ പിന്ബലത്തില്, മുന്ഗണനയുള്ള ജനസംഖ്യാ സംഘങ്ങള്ക്ക് വാക്സിനേഷന് നല്കുന്നതിന് ആവശ്യമായ നടപടികളാണ് സ്വീകരിക്കുന്നത്. ആരോഗ്യ പരിപാലന തൊഴിലാളികള്, മുന്നിര തൊഴിലാളികള്, 50 വയസ്സിനു മുകളിലുള്ളവര് എന്നിവരാണ് മുന്ഗണനാപട്ടികയിലുള്ളത്.
കോവിഡ് 19 വാക്സിനേഷന് പ്രക്രിയയുടെ ആദ്യാവസാന പരിശോധന ലക്ഷ്യമിട്ടാണ് ഡ്രൈ റണ് നടത്തിയത്. പ്രവര്ത്തന മാര്ഗ്ഗനിര്ദ്ദേശങ്ങള് അനുസരിച്ചുള്ള ആസൂത്രണവും തയ്യാറെടുപ്പുകളും ഇതിലുണ്ട്. കോ-വിന് ആപ്ലിക്കേഷനില് സൗകര്യങ്ങള് ഒരുക്കലും ഉപയോക്താക്കളെ കണ്ടെത്തലും, സെഷന് സൈറ്റ് സൃഷ്ടിക്കല്, സൈറ്റുകളുടെ മാപ്പിംഗ്, ആരോഗ്യ പരിപാലന ജീവനക്കാരുടെ  വിവരങ്ങള് അപ്ലോഡ് ചെയ്യല്, ജില്ലകളില് വാക്സിനുകള് സ്വീകരിക്കുന്നതും വാക്സിനേഷന് അനുവദിക്കുന്നതും, സെഷന് ആസൂത്രണം, വാക്സിനേഷന് ടീമിനെ വിന്യസിക്കല്, സെഷന് സൈറ്റില് സാധനങ്ങള് എത്തിക്കല്, വാക്സിനേഷന് നടത്തുന്നതിന്റെ മോക്ക് ഡ്രില്, ബ്ലോക്ക്-ജില്ല-സംസ്ഥാന തല യോഗങ്ങളിലെ റിപ്പോര്ട്ടിങ്, അവലോകനം എന്നിവയെല്ലാം ഡ്രൈ റണ്ണില് ഉള്പ്പെട്ടിരുന്നു. ഐടി പ്ലാറ്റ്ഫോം കോ-വിന്റെ താഴെത്തട്ടിലുള്ള നിര്വഹണം ഉറപ്പുവരുത്തുകയും യഥാര്ത്ഥ വാക്സിനേഷനുമുമ്പ് കൃത്യമായി സജ്ജീകരിക്കുക എന്നതുമാണ് ഡ്രൈ റണ്ണിന്റെ ലക്ഷ്യം.
വാക്സിനേഷന് നടത്തുമ്പോള് എന്തെങ്കിലും പ്രതിസന്ധികള് വരുന്നുണ്ടോ എന്നറിയുന്നതിന് ഡ്രൈ റണ് നടത്തുന്നതിലേക്കായി ജില്ലാ, ബ്ലോക്ക് ദൗത്യസംഘവുമായി ഇടപഴകുന്ന ജില്ലാ കളക്ടറെ ചുമതലപ്പെടുത്തിയിരുന്നു.
ആന്ധ്രാപ്രദേശിലെ കൃഷ്ണ, ഗുജറാത്തിലെ രാജ്കോട്ട്, ഗാന്ധിനഗര്, ലുധിയാന, പഞ്ചാബിലെ ഷഹീദ് ഭഗത് സിംഗ് നഗര് , അസമിലെ സോണിത്പൂര്, നല്ബാരി എന്നീ ജില്ലകളിലാണ് രണ്ട് ദിവസത്തെ ഡ്രൈ റണ് നടത്തിയത്.
ജില്ലാ ഭരണസംവിധാനം വിവിധ ജോലികള്ക്കായി പ്രത്യേക സംഘങ്ങള് രൂപീകരിച്ചിരുന്നു. താല്ക്കാലിക ഗുണഭോക്താവിന്റെ ഡാറ്റ അപ്ലോഡ് ചെയ്യല്, സെഷന് സൈറ്റ് സൃഷ്ടിക്കല്, വാക്സിന് വിതരണം, വാക്സിനേറ്റര്മാര്ക്കും ഗുണഭോക്താക്കള്ക്കും ആശയവിനിമയം ഉറപ്പാക്കല്, ഗുണഭോക്താക്കളെ കണ്ടെത്തല് തുടങ്ങിയ പ്രവര്ത്തനങ്ങളാണ് നടത്തിയത്.
ഡ്രൈ റണ്ണിന്റെ ആദ്യ ദിവസത്തെ പ്രതികരണം 2020 ഡിസംബര് 29 ന് സംസ്ഥാന, ജില്ലാ പ്രോഗ്രാം ഓഫീസര്മാരുമായി വീഡിയോ കോണ്ഫറന്സിംഗിലൂടെ ജോയിന്റ് സെക്രട്ടറി  അവലോകനം ചെയ്തു. രാജ്യത്തൊട്ടാകെയുള്ള ധാരാളം ആളുകളെ ഉള്പ്പെടുത്തുമെന്ന് പ്രതീക്ഷിക്കുന്ന വാക്സിനേഷന് പ്രക്രിയകളുടെ സുതാര്യതയും ഫലപ്രദമായ നിരീക്ഷണവും ഉറപ്പുവരുത്തുന്നതിനായി ഐടി പ്ലാറ്റ്ഫോമിന്റെ പ്രവര്ത്തന സമീപനത്തിലും ഉപയോഗത്തിലും എല്ലാ സംസ്ഥാനങ്ങളും സംതൃപ്തി പ്രകടിപ്പിച്ചു. കോ-വിന് പ്ലാറ്റ്ഫോം കൂടുതല് മെച്ചപ്പെടുത്തുന്നതിനായി ഐടി പ്ലാറ്റ്ഫോമിലെ കൂടുതല് നിര്ദ്ദേശങ്ങളും രേഖപ്പെടുത്തി.
ലഭിച്ച വിശദമായ സ്ഥിതിവിവരക്കണക്കുകളും ഫീഡ്ബാക്കും പ്രവര്ത്തന മാര്ഗ്ഗനിര്ദ്ദേശങ്ങളെയും ഐടി പ്ലാറ്റ്ഫോമിനെയും കരുത്തുറ്റതാക്കാന് സഹായിക്കുകയും കോവിഡ് -19 വാക്സിനേഷന് പദ്ധതിയെ ശക്തിപ്പെടുത്തുകയും ചെയ്യും.
പ്രധാനമന്ത്രിയുടെ ഓഫീസ്
ഫോക്സ്കോൺ ചെയർമാൻ യംഗ് ലിയുവുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ ഗാന്ധിനഗറിൽ ഫോക്സ്കോൺ ചെയർമാൻ യംഗ് ലിയുവുമായി കൂടിക്കാഴ്ച നടത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഫോക്സ്കോൺ ചെയർമാൻ യുവ ലിയു ഗാന്ധിനഗറിൽ പ്രധാനമന്ത്രി നരേന്ദ്രമോദിയുമായി കൂടിക്കാഴ്ച നടത്തി. ഇന്ത്യയിൽ അർദ്ധചാലകങ്ങളുടെയും ചിപ്പുകളുടെയും നിർമാണ ശേഷി വിപുലീകരിക്കാനുള്ള ഫോക്സ്കോണിന്റെ പദ്ധതികളെ പ്രധാനമന്ത്രി സ്വാഗതം ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും റുവാണ്ട പ്രസിഡന്റ് ബഹുമാനപ്പെട്ട പോള് കഗാമെയും ഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദിയും റുവാണ്ട പ്രസിഡന്റ് ബഹുമാനപ്പെട്ട പോള് കഗാമെയും ഫോണില് സംസാരിച്ചു. 2018ല് താന് നടത്തിയതും ഓര്മയില് തങ്ങിനില്ക്കുന്നതുമായ റുവാണ്ട സന്ദര്ശനത്തിനിടെ ഉഭയകക്ഷി ബന്ധത്തില് ഉണ്ടായിട്ടുള്ള പുരോഗതിയില് പ്രധാനമന്ത്രി ശ്രീ. നരേന്ദ്ര മോദി സംതൃപ്തി പ്രകടിപ്പിച്ചു. 2018ല് സന്ദര്ശിച്ച വേളയില് പ്രധാനമന്ത്രി മോദി 200 പശുക്കളെ സമ്മാനിച്ചത് അനുസ്മരിച്ച റുവാണ്ട പ്രസിഡന്റ്, അതു റുവാണ്ടയിലെ കുട്ടികള്ക്കുള്ള പാലിന്റെ ലഭ്യത മെച്ചപ്പെടുത്താനും കര്ഷകരുടെ വരുമാനം വര്ധിക്കാനും സഹായകമായെന്നു വ്യക്തമാക്കി.
തങ്ങളുടെ ആരോഗ്യ സംരക്ഷണ സംവിധാനത്തിനും സമ്പദ്വ്യവസ്ഥയക്കും കോവിഡ്- 19 മഹാവ്യാധി സൃഷ്ടിച്ച വെല്ലുവിളികള് ഇരു നേതാക്കളും ചര്ച്ച ചെയ്തു. പ്രതിസന്ധി പരിഹരിക്കുന്നതിനും പൗരന്മാരുടെ ക്ഷേമം ഉറപ്പാക്കുന്നതിനുമായി കൈക്കൊണ്ട നടപടികള് പങ്കുവെക്കുകയും ചെയ്തു. പ്രതിസന്ധി വേളയില് ഇരു രാജ്യങ്ങളിലുമുള്ള പ്രവാസികള്ക്കു സാധ്യമായ എല്ലാ സഹായവും നല്കാന് പരസ്പരം സമ്മതിച്ചു.
കൊറോണ വൈറസിനെ പ്രതിരോധിക്കുന്നതിനായി റുവാണ്ട നടത്തിവരുന്ന ശ്രമങ്ങള്ക്ക് ഔഷധ രംഗത്തെ സഹായം ഉള്പ്പെടെ തുടര്ച്ചയായ പിന്തുണ നല്കുമെന്ന് റുവാണ്ടന് പ്രസിഡന്റിനു പ്രധാനമന്ത്രി ഉറപ്പുനല്കി. പ്രതിസന്ധി ഫലപ്രദമായി കൈകാര്യം ചെയ്യുന്നതിന് പ്രസിഡന്റ് കഗാമെയുടെ നേതൃത്വത്തില് നടക്കുന്ന പ്രവര്ത്തനങ്ങളെയും വെല്ലുവിളിയെ നേരിടുന്നതില് റുവാണ്ട ജനത കാട്ടുന്ന ദൃഢനിശ്ചയത്തെയും അദ്ദേഹം അഭിനന്ദിച്ചു.
ഇപ്പോഴത്തെ പ്രതിസന്ധിനാളുകളില് റുവാണ്ടയിലെ ജനതയ്ക്കു പ്രധാനമന്ത്രി ആരോഗ്യവും ക്ഷേമവും നേരുകയും ചെയ്തു.
(
പ്രധാനമന്ത്രിയുടെ ഓഫീസ്
ദേശീയ സാങ്കേതിക ദിനത്തിൽ ഇന്ത്യൻ ശാസ്ത്രജ്ഞർക്ക് പ്രധാനമന്ത്രി നന്ദി രേഖപ്പെടുത്തി
1998-ലെ പൊഖ്റാൻ പരീക്ഷണങ്ങൾ വിജയകരമാക്കാൻ കാരണമായ നമ്മുടെ സമർത്ഥരായ ശാസ്ത്രജ്ഞർക്കും അവരുടെ പ്രയത്നങ്ങൾക്കും പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ന്, ദേശീയ സാങ്കേതിക ദിനത്തിൽ, 1998-ലെ പൊഖ്റാൻ പരീക്ഷണങ്ങൾ വിജയിപ്പിക്കുന്നതിന് കാരണമായ നമ്മുടെ മിടുക്കരായ ശാസ്ത്രജ്ഞർക്കും അവരുടെ പരിശ്രമങ്ങൾക്കും ഞങ്ങൾ നന്ദി രേഖപ്പെടുത്തുന്നു. മികച്ച രാഷ്ട്രീയ ധൈര്യവും രാഷ്ട്രതന്ത്രജ്ഞതയും പ്രകടിപ്പിച്ച അടൽ ജിയുടെ മാതൃകാപരമായ നേതൃത്വത്തെ നാം അഭിമാനത്തോടെ ഓർക്കുന്നു."
-ND-
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 164.44 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 57 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 93.60%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,51,209 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 21,05,611
പ്രതിവാര രോഗസ്ഥിരീകരണ നിരക്ക് 17.47 %
കഴിഞ്ഞ 24 മണിക്കൂറിനിടെ നല്കിയ 57 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 164.44 കോടി  പിന്നിട്ടു. 1,79,63,318 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,94,126
രണ്ടാം ഡോസ് 98,43,955
കരുതല് ഡോസ് 30,80,268
മുന്നണിപ്പോരാളികള്
ഒന്നാം ഡോസ് 1,83,93,178
രണ്ടാം ഡോസ് 1,71,87,122
കരുതല് ഡോസ് 32,72,230
15-18 പ്രായപരിധിയിലുള്ളവര്
ഒന്നാം ഡോസ് 4,43,89,137
18-44 പ്രായപരിധിയിലുള്ളവര്
ഒന്നാം ഡോസ് 53,79,34,926
രണ്ടാം ഡോസ് 39,72,72,807
45-59 പ്രായപരിധിയിലുള്ളവര്
ഒന്നാം ഡോസ് 19,97,31,083
രണ്ടാം ഡോസ് 16,90,68,145
60നുമേല് പ്രായമുള്ളവര്
ഒന്നാം ഡോസ് 12,44,86,134
രണ്ടാം ഡോസ് 10,54,31,161
കരുതല് ഡോസ് 39,88,944
കരുതല് ഡോസ് 1,03,41,442
ആകെ 1,64,44,73,216
കഴിഞ്ഞ 24 മണിക്കൂറിനുള്ളില് 3,47,443 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,80,24,771 ആയി.
ദേശീയ രോഗമുക്തി നിരക്ക് 93.60% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,51,209 പേര്ക്കാണ്.
നിലവില് 21,05,611പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 5.18 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 15,82,307 പരിശോധനകള് നടത്തി. ആകെ 72.37 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 17.47 ശതമാനമാണ്. പ്രതിദിന രോഗസ്ഥിരീകരണ നിരക്ക് 15.88 ശതമാനമാണ്.
(ND